stanford-oval/wikipedia huggingface dataset:
Thomas Day

Joseph Wright, Thomas Day
Thomas Day (22. kesäkuuta 1748 Lontoo – 28. syyskuuta 1789 Barehill, Berkshire) oli englantilainen kirjailija ja tunnettu orjuuden vastustaja.
Day oli varakas ja omituinen. Hän toimi aktiivisesti poliittisissa kampanjoissa korruption vastustamiseksi ja orjuuden kieltämiseksi, ja sai näissä tukea muilta Lunar societyn jäseniltä.
Day oli varakkaiden vanhempien lapsi, joka osoitti jo nuorena empatiaa köyhiä ja eläimiä kohtaan. Hän opiskeli Oxfordissa ja viehättyi Jean-Jacques Rousseaun ajatuksista. Hän yritti kasvattaa itselleen rousseaulaisten ihanteiden mukaisen vaimon, ja adoptoi tätä varten kaksi orpotyttöä. He eivät kuitenkaan osoittautuneet sopiviksi. Day löysi kuitenkin samanhenkisen vaimon, joka suostui askeettiseen elämäntyyliin.
Vuonna 1773 Day julkaisi runon The Dying Negro ("kuoleva neekeri) jolla hän hyökkäsi orjuutta vastaan. Runosta tuli hyvin suosittu. Hän osi maatilan Essexistä, ja käytti suuren osan varallisuudestaan maanviljelyksen kehittämiseen ja maatyöläistensä olojen parantamiseen. Vuonna 1783 Day julkaisi lastenkirjan Sandford and Merton jolla hän pyrki levittämään aatteitaan. Kirjasta tuli hyvin suosittu. Vuonna 1789 Day yritti kouluttaa hevosta lempeydellä, mutta hevonen heitti hänet selästään ja Day sai surmansa.
Shear (yhtye)

| Shear> Tiedot |
| --- | --- |
Tyylilaji:  power metal
Kotipaikka:  Helsinki
Laulukieli:  englanti
Jäsenet:  Alexa Leroux, laulu   Lauri Koskenniemi, kitara   Mikael Grönroos, kitara   Silver Ots, bassokitara   Juhana Karlsson, rummut   Lari Sorvo, kosketinsoitin  
Levy-yhtiö:  Lifeforce Records, 2011–  
Aiheesta muualla
Kotisivut
Infobox OKNimi-testi OK: 
Shear on helsinkiläinen vuonna 2008 perustettu power metal -yhtye. Ennen Shearin perustamista yhtyeen jäsenet ovat tullee tunnetuiksi Amoralista sekä Eleniumista.
Vuonna 2010 yhtye julkaisi EP-levyn In Solitude. Joulukuussa 2011 yhtye solmi levytyssopimuksen saksalaisen Lifeforce Recordsin kanssa. Yhtyeen ensimmäinen studioalbumi, Breaking the Stillness, julkaistiin maaliskuussa 2012.
Jäsenet

Alexa Leroux – laulu (2008–)
Lauri Koskenniemi – kitara (2008–)
Mikael Grönroos – kitara (2008–)
Silver Ots – basso (2012–)
Juhana Karlsson – rummut (2008–)
Lari Sorvo – kosketinsoitin (2008–)
Jäsenet > Entiset jäsenet

Eerik Purdon – basso (2008–2012)
Diskografia

In Solitude (2010,  EP, omakustanne)
Breaking the Stillness (2012,  Lifeforce Records)
Katharsis (2014)
Aiheesta muualla

Yhtyeen kotisivu
Shear (yhtye) Encyclopaedia Metallumissa (englanniksi)
The Dance of Eternity

| ”The Dance of Eternity” Dream Theater |
| --- | --- | --- |

Kappaleen tiedot
 Albumilta: Metropolis Pt. 2: Scenes from a Memory
 Julkaistu: 1999
 Tuottaja(t): Mike Portnoy ja John Petrucci
 Tyylilaji: Progressiivinen metalli
 Kesto: 06.13
 Levy-yhtiö: Elektra Records
Scenes from a Memoryn muut kappaleet
| ”Home” (8) | ”The Dance of Eternity” (9) | ”One Last Time” (10) |
The Dance of Eternity on progressiivista metallia soittavan Dream Theaterin viidennen studioalbumin Metropolis Pt. 2: Scenes from a Memoryn yhdeksäs kappale.
The Dance of Eternity on instrumentaali ja se on yksi Dream Theaterin monimutkaisimmista: kappaleen on laskettu sisältävän yli 100 tahtilajin vaihdosta.
Kappale muistetaan erityisesti Jordan Rudessin pianosoolosta, joka kuulostaa 1920 -luvun mykkäelokuvien musiikilta.
Soittajat

John Petrucci – kitara
Jordan Rudess – koskettimet
John Myung – basso
Mike Portnoy – rummut
Thomas Davis

Thomas Osborne Davis (14. lokakuuta 1814 Mallow, Corkin kreivikunta – 16. syyskuuta 1845 Dublin) oli irlantilainen kansallismielinen toimittaja ja runoilija sekä yksi Nuori Irlanti -ryhmän perustajista 1840-luvulla.
Davis oli protestantti ja hän vierasti vallalla ollutta tapaa yhdistää irlantilainen nationalismi katolisuuteen. Käydessään Dublinin Trinity Collegea hän kehitteli ajatuksen Irlannin kaikkien uskonnollisten ryhmien ja yhteiskuntaluokkien saattamisesta yhteen kansallisen taistelun merkeissä. Hän perusti vuonna 1842 yhdessä katolisen Charles Gavan Duffyn kanssa The Nation -nimisen viikkolehden, joka tuki alun perin Daniel O’Connellin liikettä Irlannin ja Ison-Britannian valtiounionin kumoamiseksi, mutta josta tuli sittemmin Nuorena Irlantina tunnetun liikkeen pää-äänitorvi. Davis ja Duffy eivät tosin itse pitäneet nimityksestä ”Nuori Irlanti”, joka korosti heidän nuoruuttaan ja kokemattomuuttaan suhteessa O’Connelliin. Davisin merkittävimmät ulkomaiset innoittajat olivat ranskalaiset historioitsijat Jules Michelet, Augustin Thierry ja Jean Charles Léonard de Sismondi. Hän kirjoitti tunnettuja isänmaallisia runoja, kuten “A Nation Once Again” and “The Battle of Fontenoy”, joista tuli myöhemmin Irlannin kansalliselle vallankumousliikkeelle lähes pyhiä tekstejä.
Davis kuoli vain 30-vuotiaana. Pian sen jälkeen Nuoren Irlannin ryhmä irtautui lopullisesti O’Connellin liikkeestä ja siirtyi radikaalimmille urille.
Tiistaitiima

| Tiistaitiima |
| --- | --- |
Tyyli:  keskusteluohjelma
Pääosissa:  Leo Lehdistö (juontaja)
Alkuperämaa:  Suomi
Verkko:  Yle TV1
Esitetty:  ? – 1999
Tiistaitiima oli Yleisradion eläkeläisille suunnattu keskusteluohjelma, jota esitettiin ensimmäisen kerran 1980-luvulla. Tiistaitiiman keskusteluaiheet liittyivät seniorikansalaisiin ja heidän hyvinvointiinsa. Nimensä mukaisesti ohjelmaa esitettiin kerran viikossa tiistaisin.
Ohjelman juontajana toimivat ainakin Leo Lehdistö, Maija-Kaarina Lehtovaara ja geriatrian erikoislääkäri Harriet Finne-Soveri. Lääketieteellistä asiantuntemusta toi myös ohjelmassa usein vieraillut ylilääkäri Antti Huunan-Seppälä. Tunnettu radioääni Martti Silvennoinen luki viikoittaiset eläkeläisiä koskevat uutiset, ”Tiimaset”. Kussakin ohjelmassa kahden hengen ”Remppajengin” tehtävänä oli tehdä niitä ”tyhmiä” kysymyksiä, joita suuri yleisö kulloisestakin aiheesta kysyisi. Sen vaihtuvia jäseniä olivat Jutta Zilliacus, Elsi Hetemäki-Olander, Aarne Saarinen, Pekka Silvola, Sakari Kiuru, Sinikka Luja-Penttilä ja Tertta Sundholm.
Tiistaitiiman viimeinen ohjelma esitettiin vuonna 1999. Se kuvattiin Brinkkalan talossa Turussa, jossa tehtiin monet ohjelmasarjan joulunalusjaksoista. Ohjelman paikalla jatkoi yli 50-vuotiaille suunnattu Vierivät kivet. Monet Tiistaitiiman tekijöistä, muun muassa Leo Lehdistö ja Harriet Finne, teki Yle TV2 -kanavalle kevätkaudella 2001 eläkeläisille suunnattua ohjelmaa Kuuskyt ja risat.
Tiistaitiiman tunnusmusiikkina käytettiin Enyan kappaletta ”Orinoco Flow”.
Shikan ydinvoimalaitos

| Shikan ydinvoimalaitos |
| --- | --- |

Tyyppi:  Ydinvoimala
Polttoaine:  Uraani
Teho:  1 746 MW
Omistaja:  Hokuriku denryoku
Sijainti:  Shika, Ishikawan prefektuuri, Japani
Koordinaatit:  37°03′40″N, 136°43′35″E
Shikan ydinvoimalaitos (jap. 志賀原子力発電所, Shika genshiryokuhatsudensho) on Japanissa Ishikawan prefektuurin Shikassa sijaitseva ydinvoimalaitos.
Vuonna 2006 voimala suljettiin hetkellisesti paikallisen tuomioistuimen hyväksyessä Ishikawan kaupungin asukkaiden kanteen sen mahdollisesti heikoista rakenteista ja vanhentuneista turvallisuusnormeista.
Fukushiman ydinvoimalaonnettomuuden jälkeen tuore tutkimus osoitti, että voimala saattaa olla rakennettu geologisesti aktiivisen vyöhykkeen päälle.
Reaktorit

Ydinvoimalassa on seuraavat reaktorit:
| Nimi | Reaktorityyppi | Teho | Käyttöönottovuosi | Käytöstäpoistovuosi |
| --- | --- | --- | --- | --- |
| 1 | BWR | 540 MW | 1993 | Käytössä |
| 2 | ABWR | 1 358 MW | 2006 | Käytössä |
Kumpikaan reaktoreista ei ole ollut sähköntuotantokäytössä vuoden 2011 jälkeen, mutta voimalan omistava yhtiö tekee töitä niiden saamiseksi takaisin käyttöön.
Sevierville

| Sevierville |
| --- | --- |
 Sevier County Courthouse

 Sevierville
 Koordinaatit: 35°52′39″N, 83°34′12″W 
Valtio:  Yhdysvallat
Osavaltio:  Tennessee
Piirikunta:  Seviervillen piirikunta
Pinta-ala:  
 – Kokonaispinta-ala:  62,7 km²
 – Maa:  62,35 km²
 – Josta vettä:  0,33 km² 
Korkeus:  275 m
Väkiluku (2019):  17 117
 – Väestötiheys:  273 as./km²
Aikavyöhyke:  UTC-5
 – Kesäaika:  UTC-4
Postinumero:  37862, 37864, 37876
 
 www.sevierville.gov 
Infobox OKVirheellinen NIMI-arvo: 
Sevierville on kaupunki Tennesseessa Yhdysvalloissa. Ylänkömaalla sijaitsevan Seviervillen keskeinen elinkeino on matkailu. Kaupunki on piirikuntansa hallintokeskus.
Maantiede

Sevierville sijaitsee 36. pohjoisen leveysasteen tuntumassa Tennesseen itäosassa Great Smoky Mountains -vuorten alueella Little Pigeon -joen varrella. Kaupungin eteläpuolella levittäytyy Great Smoky Mountainsin kansallispuisto. Kaupunki kuuluu Tennesseen laaksoon, joka on Tennessee-joen valuma-aluetta. Seviervillen linnuntie-etäisyys itäisen Tennesseen keskuksesta Knoxvillesta on noin 35 kilometriä kaakkoon.
Historia

Seviervillen alueella oli asutusta jo Pohjois-Amerikan itäisen metsämaan kaudella ennen ajanlaskun alkua.
Sevierville perustettiin 1795, ja se sai nimensä poliitikko John Sevierin (1745–1815) mukaan. Sevier oli Tennesseen ensimmäinen kuvernööri. Vuonna 1856 Sevierville kärsi tulipalosta, joka tuhosi kymmenittäin taloja. Yhdysvaltain sisällissodan aikana Sevierville ei ollut erityisen innokas eroamaan liittovaltiosta. Kaupungin suurilla plantaaseilla oli orjatyövoimaa, mutta kaikkiaan orjuus ei ollut piirikunnassa kovin yleistä. Vain muutama prosentti piirikunnan äänioikeutetuista äänesti liittovaltiosta eroamisen puolesta vuonna 1861. Sevierville oli kasvanut pääteiden risteykseen, ja sodan aikana sekä pohjoisen että etelän joukot aiheuttivat harmia kaupungille. Sodan jälkeen Sevierville toipui nopeasti, elinkeinoelämä kehittyi ja väkiluku kasvoi.
Virallisesti Seviervillesta tuli kaupunki 1901. Huomattavan impulssin se sai 1934, jolloin Great Smoky Mountainsin kansallispuisto avattiin, ja kymmenet tuhannet ihmiset kulkivat sinne kaupungin kautta. Country-laulaja Dolly Parton syntyi Seviervillessa 1946. Kaupungin eteläpuolella sijaitsee teemapuisto Dollywood.
Seviervillen historiallisia rakennuksia ovat muun muassa beaux-arts-tyyliä edustava Sevier County Courthouse vuodelta 1895 ja Riley H. Andes House vuodelta 1867. Seviervillen kirkoista mainittakoon The New Salem Baptist Church vuodelta 1886.
Talous ja liikenne

Seviervillen talouselämä nojaa matkailuun, jota siivittää Great Smoky Mountains kansallispuiston läheisyys. Kaupungin pohjoisosassa Kodakissa on baseball-areena Smokies Stadium.
Seviervillen tärkeimpiä maantieliikenteen väyliä ovat U.S. Route 441 ja Interstate 40, joka on mantereen halki kulkeva 4 119 kilometriä pitkä itä–länsisuuntainen pääväylä.
Aiheesta muualla

Sevierville, Tennessee, USA — Sunrise, Sunset, and Daylength
Kuvia tai muita tiedostoja aiheesta Sevierville Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sevierville, Tennessee
Käännös suomeksi
Sonia Todd

| Sonia Todd> Henkilötiedot |
| --- | --- |
Syntynyt: 1. tammikuuta 1959 (ikä 65) Adelaide, Etelä-Australia, Australia
Ammatti:  Näyttelijä
Puoliso:  Rhett Walton (?- ) (2 lasta)
Aiheesta muualla
IMDb 
Sonia Todd (s. 1. tammikuuta 1959 Adelaide, Etelä-Australia, Australia) on australialainen näyttelijä. Hänet tunnetaan parhaiten sarjasta McLeodin tyttäret.
Tjøme

Tjøme on entinen Norjan kunta ja sen samanniminen pääsaari Vestfoldin läänissä. Tjøme sijaitsee Oslonvuonon länsilaidalla ja rajoittuu vuonoon idässä ja etelässä. Lännessä on Tønsbergfjorden-vuono, jonka takana on Sandefjord. Pohjoisessa kunnan rajanaapurina oli Nøtterøy Vrengensundetin salmen takana.
Tjømen kunnan taajamat ovat Tjøme ja Hvasser
Vrengenbrua yhdistää Tjømen Nøtterøyhyn ja sen kautta edelleen mannermaalle.
Tjømen saari on pitkulainen, 12 km pitkä ja pinta-alaltaan 24,5 km². Sen lisäksi kuntaan kuuluivat Brøtsøn ja Hvasserin saaret, joista on myös siltayhteys toisiinsa. Kolmen pääsaaren lisäksi kuntaan kuului 475 pienempää saarta ja luotoa, joilla ei ole ympärivuotista asutusta. Tammikuussa 2013 tehdyn väestönlaskennan mukaan kunnassa oli 4 865 asukasta.
Vuonna 2018 Tjøme liitettiin Nøtterøyn kunnan kanssa uudeksi Færderin kunnaksi.
Käännös suomeksi
The Grand Tour

| The Grand Tour |
| --- | --- |

Tyyli:  auto-ohjelma
Kestoaika:  44–71 min
Luoja(t):   Jeremy Clarkson  Richard Hammond  James May  Andy Wilman 
Pääosissa:   Jeremy Clarkson  Richard Hammond  James May  Mike Skinner (The American (testikuski), 1 kaudella)  Abbie Eaton (testikuski, 2 kaudella) 
Alkuperämaa:   Yhdistynyt kuningaskunta
Alkuperäiskieli:  englanti
Verkko:  Amazon Video
Esitetty:  18. marraskuuta 2016 – jatkuu edelleen
Tuotantokausia:  5
Jaksoja:  43
Tuotanto
Tuottaja(t):   Chris Hale  Greg Vince  Richard Evans  Ronan Browne 
Vastaava(t) tuottaja(t):  Andy Wilman
Ohjaaja(t):   Phil Churchward  Brian Klein  Kit Lynch-Robinson 
Käsikirjoittaja(t):   Jeremy Clarkson  Richard Hammond  James May  Richard Porter 
Säveltäjä(t):  Paul Leonard-Morgan
Leikkaaja(t):   James Hart  Dan James  Chris Denton  Joe Orr 
Kuvaaja(t):  Ben Joiner
Tuotantoyhtiö(t):  Amazon.com
Aiheesta muualla
Virallinen sivusto
IMDb 
The Grand Tour on brittiläinen Amazon Videon tuottama autoja käsittelevä televisio-ohjelma. Ohjelmaa on esitetty vuodesta 2016.
Ohjelma sai alkunsa, kun Top Gearin juontaja Jeremy Clarkson sai potkut ohjelmasta vuoden 2015 keväällä lyötyään ohjelman avustavaa tuottajaa Oisin Tymonia. Clarkson oli saanut kuulla lääkäriltään sairastavansa syöpää ja, että hänellä on elinaikaa vain muutama kuukausi, jonka jälkeen Clarkson löi tuottajaa. Muutama viikko lyömisen jälkeen paljastuikin, että Clarksonin syöpädiagnoosi olikin väärä ja hän ei kuolekaan. Clarksonin potkujen myötä Hammond ja May ilmoittivat, että eivät jatka ohjelmassa ilman ystäväänsä.
Top Gearin mystisen The Stig -testikuskin tilalla on "The American" -niminen kuljettaja, Nascar -kuski Mike Skinner.
Käännös suomeksi
Sindar (kieli)

| Sindar |
| --- | --- |
Oma nimi:  edhellen
Muu nimi:   
Tiedot
Alue:  koko maailma Arda
Virallinen kieli:  ei missään
Puhujia:  ei tunnettu
Sija:  ei sadan suurimman joukossa
Kirjaimisto:  Tengwar, latinalainen
Kielitieteellinen luokitus
Kielikunta:  keinotekoiset kielet
Kieliryhmä:  taidekielet
Kielikoodit
ISO 639-1:  ei ole
ISO 639-2:  art
ISO 639-3:  sjn
 Ohje 
Sindar (sindariksi edhellen eli haltiakieli) on J. R. R. Tolkienin kehittämä keinotekoinen kieli. Keski-Maan fantasiamaailmassa se on sindarin, harmaahaltioiden, äidinkieli. Sindar olivat Silmarillionin mukaan niitä haltioita, jotka lähtivät matkalle kohti länttä ja Valinoria, mutta jäivät kuitenkin lopulta Suuren Meren itäpuolelle Beleriandiin. Sindarin kielestä kehittyi Kolmannella ajalla Keski-Maan puhutuin haltiakieli. Sindarista on useita näytteitä muun muassa Tarussa sormusten herrasta.
Kun noldor palasivat Ensimmäisellä ajalla Keski-Maahan, sindar eivät sallineet heidän puhumaansa kieltä quenyaa kuultuaan noldorin tappaneen teleriä, joten noldor joutuivat ottamaan käyttöön sindarin kielen. Sindarilla on yhteiset juuret quenyan kanssa – tämän vuoksi kielillä on keskenään joitakin samankaltaisia sanoja. Ennen Númenorin tuhoa tunsivat myös monet númenorilaiset sindarin kielen oman kielensä, adûnaicin, lisäksi. Númenorin tuhosta selvinneet sekä valarille uskollisena pysyneet Arnorin ja Gondorin ihmiset jopa puhuivat Toisen Ajan loppuun sekä Kolmannen Ajan alun ajan äidinkielenään sindaria.
Tolkien sisällytti sindariin, quenyan tavoin, vaikutteita muista kielistä. Sindarin ääntämistapa ja osa kieliopista perustuu kymriin, ja kielen lukuisat konsonanttimuutokset ovat vastaavia kuin lukuisissa kelttiläisissä kielissä. Muita sindariin vaikuttaneita kieliä olivat muinaisenglanti ja muinaisnorja.
Sindaria kirjoitetaan useimmiten latinalaisilla aakkosilla, mutta Tolkien kehitti teoksiensa maailmaa varten myös cirth- sekä tengwar-kirjaimistot.
Kielioppi > Substantiivit > Monikon muodostus

Lähes kaikki sindarin substantiivien monikkomuodot muodostetaan vokaalimuutoksilla, samaan tapaan kuin esimerkiksi englannin sanassa ”hanhi” (yksikkö goose, monikko geese). Sindarin omakielinen termi tälle on prestanneth (muutos, häiriö). Tolkien otti tämän kielen ominaisuuden vanhoista kelttiläisistä kielistä, etenkin kymristä.
Vokaalit muuttuvat sindarissa seuraavaan tapaan:
Muissa kuin viimeisessä tavussa
a > e (galadh, puu > gelaidh)
e > e (bereth, ateria > berith)
o > e (nogoth, kääpiö > negyth)
u > y (tulus, haapa > tylys)
y > y
Viimeisessä tavussa
a jota seuraa yksi konsonantti > ai (aran, kuningas > erain)
a jota seuraa useita konsonantteja > e (narn, tarina > nern)
a jota seuraa nasaali (sindarissa m, n, ng) tai klusiili (p, b, t, d, c, g) > ai (cant, muoto > caint)
a jota seuraa likvida tai frikatiivi (f, v, th, dh, s, lh, ch, h) > ei (alph, joutsen > eilph)
â > ai (tâl, jalka > tail)
e > i (adaneth, nainen > edenith)
ê > î (hên, lapsi > hîn)
i > i (brennil, neito > brennil)
î > î (dîs, morsian > dîs)
o > y (brannon, valtias > brennyn)
ó > ý (bór,  > býr)
ô > ŷ (thôn, mänty > thŷn)
u > y (urug, pelottava olento > yryg)
û > ui (hû, koira > hui)
y > y (ylf, juoma-astia > ylf)
ý > ý (mýl > mýl)
Kielioppi > Substantiivit > Luokkamonikko

Sindarissa on myös joitakin suffikseja, jotka ilmaisevat suurempaa kokonaisuutta. -ath liitteenä ilmaisee joukkoa (elen, tähti > elenath, kaikki tähdet/tähtitaivas). Päätettä -rim käytetään puhuttaessa rodusta tai kansasta, esimerkiksi nogothrim (kääpiöiden kansa) sanasta nogoth. On huomattava, että luokkamonikkopääte liitetään substantiivin yksikkömuotoon huolimatta muodostettavan sanan monikkomerkityksestä.
Kielioppi > Pronominit

Sindarin pronominijärjestelmä on huonommin tunnettu kuin verbit tai substantiivit. Sitä on rekonstruoitu vertailemalla mm. Tolkienin jälkeensä jättämää materiaalia. Kielen harrastajien keskuudessa ei ole yksimielisyyttä koko pronominijärjestelmän luonteesta ja säännöistä - kieli on silti käyttökelpoinen, mutta varsinaisessa kommunikaatiotilanteessa kahden kielen harrastajan välillä saattaa syntyä ongelmia muun muassa tämän ongelman takia.
Joitakin asioita tiedetään kuitenkin varmuudella, esimerkiksi sindarin pronominien sijamuodot: ne ovat nominatiivi, akkusatiivi, genetiivi ja datiivi.
Aiheesta muualla

Parma Tyelpelassiva, sindar-aiheinen sivusto.
Opi sindaria (Arkistoitu – Internet Archive) (PDF)
englanti-sindar sanakirja
Keinotekoiset kielet
afrihili
babm
basic english
borduuri
budinos
dothraki
dunia
ekspreso
esperanto
esperanto II
europanto
fasala
gestuno
glosa
hutt
ido
interlingua
interlingue
interslaavi
ithkuil
klingon
kotava
latino sine flexione
lingua franca nova
loglan
lojban
loxian
mondlango
neo
novial
pandunia
quenya
sindar
slovio
solresol
sona
syldaavi
talossa
toki pona
uuskieli
volapük
kansainvälinen apukieli
taidekieli
suunnitelmakieli
luettelo keinotekoisista kielistä
Thomas D. Rossing

| Thomas D>  Rossing.Henkilötiedot |
| --- | --- |
Syntynyt: 1929 
Kuollut: 14. heinäkuuta 2022 (93 vuotta)
Ammatti:  professori 
Koulutus ja ura
Instituutti:  Pohjois-Illinoisin yliopisto 
Tutkimusalue:  fysiikka, akustiikka 
Thomas D. Rossing (1929 – 14. heinäkuuta 2022 West Lafayette, Indiana) oli yhdysvaltalainen fyysikko ja soitinakustiikan uranuurtaja ja Pohjois-Illinoisin yliopiston professori.
Teokset

Rossing, Thomas D. & Moore, Richard F. & Wheeler, Paul A.: The Science of Sound.  (3rd ed.)  Pearson Education Limited, 2014.  ISBN 1-292-03957-4.
Sonkeri

| Sonkeri |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  62°04′41″N, 25°09′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Laskujoki:  oja Pettämään 
Järvinumero:  14.523.1.007
Mittaustietoja
Pinnankorkeus:  102,5 m  
Pituus:  230 m  
Leveys:  120 m  
Rantaviiva:  0,543 km  
Pinta-ala:  1,482 ha  
Saaria:  ei saaria 
 fiSonkeri 
Sonkeri  on Keski-Suomessa Jämsässä  Koskenpään lähellä sijaitseva lampi.
Maantietoa

Lampi on 230 metriä pitkä, 120 metriä leveä, ja sen pinta-ala on 1,5 hehtaaria. Lammella ei ole kartan mukaan saaria. Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Iso Rautaveden alueella (14.52), jonka Salosveden–Pettämän alueeseen (14.523) se kuuluu. Lammen vedenpinnan korkeus on 102,5 metriä mpy.
Sininen enkeli (televisiosarja)

| Sininen enkeli |
| --- | --- |

Tyyli:  draama
Kestoaika:  41 minuuttia
Pääosissa:   Heikki Ranta  Saga Sarkola  Wilhelm Enckell  Linnea Leino  Santeri Helinheimo Mäntylä  Sonja Kuittinen 
Alkuperämaa:   Suomi
Verkko:   C More  MTV3 
Julkaistu:  2022
Jaksoja:  8
Tuotanto
Tuottaja(t):   Jukka Helle  Markus Selin  Hanna Virolainen  Jani Hartikainen (MTV & C More)  Marko Karvo (MTV & C More) 
Linjatuottaja:  Anna Nuru
Ohjaaja(t):  Aleksi Mäkelä
Käsikirjoittaja(t):   Johanna Hartikainen  Veli-Pekka Hänninen  Pete Suhonen 
Säveltäjä(t):   Kustaa Kantelinen  Tuomas Kantelinen 
Leikkaaja(t):  Kimmo Taavila
Lavastaja(t):   Antti Nikkinen  Otto Lume 
Kuvaaja(t):  Pini Hellstedt
Tuotantoyhtiö(t):  Solar Films
Aiheesta muualla
IMDb
Elonet
Sininen enkeli on C More -suoratoistopalvelussa vuonna 2022 julkaistu suomalainen draamasarja, jonka pääosissa näyttelevät Heikki Ranta, Saga Sarkola, Wilhelm Enckell, Linnea Leino, Santeri Helinheimo Mäntylä ja Sonja Kuittinen. Sarjan on ohjannut Aleksi Mäkelä ja sen ovat käsikirjoittaneet Johanna Hartikainen, Veli-Pekka Hänninen ja Pete Suhonen. Sininen enkeli perustuu Jorma Sairasen ja Markus Selinin alkuperäisideaan.
Sarjan tapahtumat sijoittuvat nousukauteen 1980-luvun Helsingissä. Sarjan alussa pientilallisen poika Marko Hyyryläinen päättää lähteä opiskelemaan Helsingin yliopistoon. Väärinkäsityksen myötä hän pääsee nuorten menestyjien seurapiireihin ja rahamaailman bisneskuvioihin.
Sininen enkeli kuvattiin heinä-syyskuussa 2021. Sarjan julkaisu alkoi C Moressa 2. kesäkuuta 2022. Televisiossa sarjan esittäminen alkaa MTV3-kanavalla huhtikuussa 2023.
Rooleissa

| 0 | 1 | 2 |
| --- | --- | --- |
|  Heikki Ranta  | … |   Marko Goldstein (Hyyryläinen)   |
|  Saga Sarkola  | … |   Laura Kuusisto   |
|  Wilhelm Enckell  | … |   Sampo Rasila   |
|  Santeri Helinheimo Mäntylä  | … |  Gabriel ”Gini” Degerholm   |
|  Sonja Kuittinen  | … |   Halikainen   |
|  Linnea Leino  | … |   Outi Nurminen   |
|  Kristiina Halttu  | … |   Margaretha ”Muru” Goldstein   |
|  Milka Ahlroth  | … |   Bibbi Kuusisto   |
|  Pertti Sveholm  | … |   Kullervo Kuusisto   |
|  Taisto Oksanen  | … |   Kurt Krause   |
|  Kaija Pakarinen  | … |   Markon äiti   |
|  Matti Onnismaa  | … |   Markon isä   |
|  Rosa Hyvönen  | … |   Mervi   |
|  Jarkko Pajunen  | … |  rikospoliisi Suvanto   |
Jaksot

| Jakso | Nimi | Julkaisu C Moressa | Ensiesitys MTV3:lla |
| --- | --- | --- | --- |
| 1 | Hauskaa vappua | 2. kesäkuuta 2022 | 17. huhtikuuta 2023 |
| 2 | Puhelinlangoilla rahoiksi | 2. kesäkuuta 2022 | 24. huhtikuuta 2023 |
| 3 | Täydellinen meidän jengiin | 9. kesäkuuta 2022 | 1. toukokuuta 2023 |
| 4 | Puumalan bisnekset | 16. kesäkuuta 2022 | 8. toukokuuta 2023 |
| 5 | Irti menneisyydestä, kohti tulevaisuutta | 23. kesäkuuta 2022 | 22. toukokuuta 2023 |
| 6 | Raha on ihmistä rationaalisempi | 30. kesäkuuta 2022 | 29. toukokuuta 2023 |
| 7 | Paljastuksia | 7. heinäkuuta 2022 | 5. kesäkuuta 2023 |
| 8 | Muistin varassa | 14. heinäkuuta 2022 | 12. kesäkuuta 2023 |
Aiheesta muualla

Sininen enkeli C More -suoratoistopalvelussa (Arkistoitu – Internet Archive)
Putous-näyttelijä Heikki Ranta säväyttää puumalalaisena Markona, josta tulee ällöttävä pyrkyrijuppi Marko Goldstein | Ilta-Sanomat 2.6.2022
1980-luvulle sijoittuva kotimainen draamasarja Sininen enkeli on pakattu täyteen ällistyttäviä juonenkäänteitä | Helsingin Sanomat 4.6.2022